burgasdotpro/wikipedia huggingface dataset:
Smrekové lesy

Smrekové lesy alebo Horské smrekové lesy sú podľa smernice Európskej únie o biotopoch európsky významným biotopom s kódom 9410. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.
Výskyt a stav na Slovensku.
Tento európsky významný biotop spája podľa Katalógu biotopov Slovenska 4 mapovacie jednotky:
Na Slovensku sa vyskytuje približne na ploche a v 30 územiach európskeho významu.
Reputation (album)

Reputation (štylizované malými písmenami) je šiesty štúdiový album americkej speváčky-skladateľky Taylor Swift. Bol vydaný 10. novembra 2017 prostredníctvom vydavateľstva Big Machine Records. Nahrávka bola z väčšej časti produkovaná Jackom Antonoffom, Maxom Martinom, Shellbackom a Swiftovou, ktorá bola tiež výkonnou producentkou. Opísala ho, ako svoj „najočisťujúcejší“ album, pretože je inšpirovaný Swiftovej osobným životom a spormi. Zvuk albumu má v porovnaní s predchádzajúcimi nahrávkami temnejší a ťažší tón, ponárajúc sa do jej zraniteľnej stránky. Z hudobného hľadiska ide o žánre: pop, electropop a synth-pop a tiež je ovplyvnený urban, hip hop, EDM, trap a tropic house. "Reputation" je považovaný za speváčkin comeback. 
Na albume spolupracovala s anglickým spevákom-skladateľom, Edom Sheeranom a americkým reperom Future. Skôr ako album, vyšli ešte dva single z top päťky rebríčka "Billboard" Hot 100: „Look What You Made Me Do“, ktorý kraľoval rebríčku Hot 100 tri týždne a stal sa tak speváčkiným piatym singlom číslo 1 v tomto rebríčku. Singel „...Ready for It?“ debutoval na priečke číslo štyri. Propagačný singel „Gorgeous“ sa dostal na 13. miesto a tretí singel „End Game“ na 18. Finálnym singlom sa stala pieseň „Delicate“, ktorá je najdlhšie umiestneným singlom z albumu "Reputation" a jedným zo Swiftovej najväčších rádiových hitov.
"Reputation" získal všeobecne pozitívne recenzie od hudobných kritikov, ktorí ocenili sofistikovanú produkciu a Swiftovej nový smer, ale bagatelizovali drsné texty o sláve. Album dosiahol číslo jeden v mnohých krajinách vrátane Austrálie, Belgicka, Kanady, Japonska, Španielska, Spojeného kráľovstva a USA. V USA album predal v prvom týždni 1,216 milióna kópií, čo z neho robí najpredávanejší album roku 2017. Medzinárodná federácia fonografického priemyslu menovala "Reputation" najpredávanejším ženským albumom roku 2017 s celosvetovým predajom 4,5 milióna kópií. Na druhom mieste sa umiestnil album "÷" od Eda Sheerana. "Reputation" bol certifikovaný trojitou platinovou platňou asociáciou Recording Industry Association of America, za prekročenie predaja troch miliónov kusov v krajine.
Album získal nomináciu na cenu Grammy za najlepší vokálny popový album 61. ročníka Grammy Awards, čím sa stal Swiftovej druhým albumom po "1989" (2014) nominovaným v tejto kategórii. Na podporu albumu sa speváčka vydala na turné s názvom Reputation Stadium Tour, ktoré trvalo od 8. mája do 21. novembra 2018 a zarobilo 345,7 milióna dolárov. Stalo sa tak druhým najzárobkovejším turné roka a tiež druhým najzárobkovejším turné všetkých čias v USA a severnej Amerike. 31. decembra 2018 bola na Netflixe premiéra koncertného filmu z turné.
Zoznam skladieb.
Reputation – štandardná edíciaReputation – japonská deluxe edícia (bonusové DVD)Sample:
„Look What You Made Me Do“ zahŕňa čas piesne „I'm Too Sexy“ (1991) od hudobnej skupiny Right Said Fred.
Bullet Holes

Bullet Holes je slovenská rocková hudobná skupina z Bratislavy. Bola založená v roku 2014 a súčasnú zostavu tvorí Peter „Dexter“ Horony (hlavný spev, gitara), Gabriel „Gabo“ Gavalda (bicie), Dávid „Maso“ Kliský (basgitara, sprievodný spev) a Peter „Bali“ Baláž (gitara, sprievodný spev), ktorý nahradil predošlého gitaristu Martina Tomášika.
Skupina je víťazom 2. ročníka Rockovej maturity v roku 2016.
Veľký Javorník

Veľký Javorník môže byť:
Zollikofen

Zollikofen je obec vo Švajčiarsku v kantóne Bern.
Je súčasťou okresu Bern-Mitteland. Počet obyvateľov je 10 306 (k 31. decembru 2018). Oficiálny kód obce je 0361.
Nachádza sa tu zámok Reichenbach.
Teplomilné submediteránne dubové lesy

Teplomilné submediteránne dubové lesy alebo Teplomilné panónske dubové lesy sú typom dubových a zmiešaných dubových lesov vyskytujúcich sa v suchých a teplých oblastiach, často na prudkých svahoch, na Slovensku do 400. Podľa smernice Európskej únie o biotopoch je to prioritný európsky významný biotop s kódom 91H0. Vytvárajú ho dub plstnatý, dub cerový, dub zimný s bohatým druhovým zložením krovinnej a bylinnej etáže.
Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.
Výskyt a stav na Slovensku.
Podľa Katalógu biotopov Slovenska ide o mapovaciu jednotku Ls3.1 Teplomilné submediteránne dubové lesy (klasifikačná jednotka Ls3 Dubové a zmiešané dubové lesy), biotopy Teplomilné zmiešané dubové lesy submediteránne (1234567) a Dubové subxerotermofilné a borovicové xerofilné lesy (2114300) - čiastočne. Je to súčasne rovnomenný prioritný európsky významný biotop 91H0 Teplomilné submediteránne dubové lesy.
Na Slovensku sa vyskytuje na ploche približne a v 90 územiach európskeho významu.
Teplomilné ponticko-panónske dubové lesy na spraši a piesku

Teplomilné ponticko-panónske dubové lesy na spraši a piesku sú typom dubových a zmiešaných dubových lesov vyskytujúceho sa Podunajskej a Východoslovenskej nížine a v pahorkatinách juhozápadného Slovenska. Vytvárajú ho rôzne druhy dubov, brest hrabolistý, viaceré druhy javorov, v podraste napríklad konvalinka voňavá.
Výskyt a stav na Slovensku.
Podľa Katalógu biotopov Slovenska ide o mapovaciu jednotku Ls3.2 Teplomilné ponticko-panónske dubové lesy na spraši a piesku (klasifikačná jednotka Ls3 Dubové a zmiešané dubové lesy), biotop Juhovýchodoeurópske zmiešané lesy dubové (2114200), patriace do prioritného európsky významného biotopu 91I0 Eurosibírske dubové lesy na spraši a piesku.
Eurosibírske dubové lesy na spraši a piesku

Eurosibírske dubové lesy na spraši a piesku je podľa smernici Európskej únie o biotopoch prioritný európsky významný biotop s kódom 91I0. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.
Výskyt a stav na Slovensku.
Tento európsky významný biotop spája podľa Katalógu biotopov Slovenska 3 mapovacie jednotky:
Na Slovensku sa vyskytuje približne na ploche a v 56 územiach európskeho významu.
Dubové nátržníkové lesy

Dubové nátržníkové lesy sú typom dubových a zmiešaných dubových lesov vyskytujúce sa v nížinách a kotlinách od 150. Vytvárajú ho dub letný, dub zimný, borovica lesná i jedľa biela, v krovinnej etáži krušina jelšová, lieska obyčajná a podraste typický nátržník biely.
Výskyt a stav na Slovensku.
Podľa Katalógu biotopov Slovenska ide o mapovaciu jednotku Ls3.3 Dubové nátržníkové lesy (klasifikačná jednotka Ls3 Dubové a zmiešané dubové lesy), biotop Dubové nátržníkové lesy (2114500), patriace do prioritného európsky významného biotopu 91I0 Eurosibírske dubové lesy na spraši a piesku.
Dubovo-cerové lesy

Dubovo-cerové lesy alebo Panónsko-balkánske cerové lesy sú typom dubových a zmiešaných dubových lesov vyskytujúceho sa v južnej časti Slovenska, kde dosahuje svoju severnú hranicu rozšírenia. V nížinách ako Podunajská rovina a Podunajská nížina, v kotlinách ako Ipeľská, Lučenská, Rimavská a Košická kotlina. V pahorkatinách ako Chvojnická, Myjavská a Bodvianska pahorkatina. Tiež v Malých Karpatoch, Považskom Inovci, Tribči, Pohronskom Inovci, Štiavnických vrchoch, Krupinskej planine, Cerovej vrchovina a Zemplínskych vrchoch.
Podľa smernici Európskej únie o biotopoch dubovo-cerové lesy sú európsky významným biotopom s kódom 91M0. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.
Dubovo-cerové lesy vytvárajú dreviny najmä dub cerový, dub letný, dub zimný a javor poľný, v krovinnej etáži svíb krvavý, drieň obyčajný, slivka trnková a vtáči zob, v podraste chlpaňa hájna, nátržník biely, lipnica úzkolistá, pľúcnik mäkký, kosienka farbiarska, mednička zafarbená, iskerník mnohokvetý, kukučka vencová, vika kašubská, valdštajnka kuklíkovitá a zanovatník černajúci.
Výskyt a stav na Slovensku.
Podľa Katalógu biotopov Slovenska ide o mapovaciu jednotku Ls3.4 Dubovo-cerové lesy (klasifikačná jednotka Ls3 Dubové a zmiešané dubové lesy), biotop Dubovo-cerové lesy (2114400), je súčasne rovnomenný európsky významný biotop 91M0 Dubovo-cerové lesy
Na Slovensku sa vyskytuje na ploche približne a v 43 územiach európskeho významu.
Sucho a kyslomilné dubové lesy

Sucho a kyslomilné dubové lesy sú typom dubových a zmiešaných dubových lesov vyskytujúcich sa vzácne a aj to na malých plochách v pahorkatinách a kotlinách Slovenska. Podľa Katalógu biotopov Slovenska boli pre potrebu zaradenia do Natura 2000 definované dve podjednotky (v rámci klasifikačnej jednotky Ls3 Dubové a zmiešané dubové lesy, pre biotop Subkontinentálne kyslé lesy dubové (2115100)).
Výskyt a stav na Slovensku.
Sucho a kyslomilné dubové lesy - časť A.
Podľa Katalógu biotopov Slovenska ide o mapovaciu podjednotku Ls3.5.1 Sucho a kyslomilné dubové lesy - časť A , je biotopom národného významu, nepatrí medzi európsky významné biotopy. 
Vyskytuje sa roztrúsene od 250(700) v kotlinách ako Ipeľská, Lučenská, Rimavská a Košická kotlina. Tiež v Krupinskej planine, Malej Fatre, Malých Karpatoch, Pohronskom Inovci, Revúckej vrchovine, Tribči, Slanských, Štiavnických Vihorlatských a Volovských vrchoch. Vytvára ho dub zimný, buk lesný, borovica lesná, breza previsnutá, v podraste sú typické metluška krivolaká, vres obyčajný, kostrava ovčia, chlpaňa hájna, kručinka nemecká a farbiarska.
Sucho a kyslomilné dubové lesy - časť B.
Podľa Katalógu biotopov Slovenska ide o mapovaciu jednotku Ls3.5.2 Sucho a kyslomilné dubové lesy - časť B, patriaci do prioritného európsky významného biotopu 91I0 Eurosibírske dubové lesy na spraši a piesku.
Vyskytuje sa na juhozápade Slovenska od 250 v troch orografických celkoch, v Malých Karpatoch, Tribči a Považskom Inovci. Vytvárajú ho dubiny nízkeho vzrastu, dub zimný, buk lesný, breza previsnutá s typickou kručinkou chlpatou, kostravou ovčou a chlpaňou hájnou v podraste.
Vladimír Dolinay

Mgr. Vladimír Dolinay (* 1. september 1981, Žilina – † 25. júl 2020, Komárno) bol slovenský pedagóg a politik, štátny tajomník Ministerstva kultúry SR, regionálny a komunálny politik.
Životopis.
Dolinay absolvoval štúdium na Pedagogickej fakulte Trnavskej univerzity v Trnave a doktorandské štúdium na Univerzite Konštantína Filozofa v Nitre.
Politická kariéra.
Vladimír Dolinay sa najprv angažoval v komunálnej a regionálnej politike. Pôsobil ako poslanec mestského a krajského zastupiteľstva v Petržalke, Bratislave a Bratislavskom samosprávnom kraji, v rokoch 2014 – 2015 tiež ako asistent poslankyne Európskeho parlamentu Jany Žitňanskej. Ako komunálny politik aj ako bloger sa Dolinay zaoberal otázkami transparentnosti, korupcie, životného prostredia a aktivitami developerov, vystupoval tiež proti extrémizmu. Vo voľbách do orgánov VÚC v roku 2017 bol za petržalský obvod zvolený za poslanca BSK, keď kandidoval s podporou koalície KDH, NOVA, OKS, OĽANO, SaS a Zmena zdola, DÚ a získal 7 770 hlasov.
V parlamentných voľbách v roku 2020 kandidoval za stranu ZA ĽUDÍ na 24. mieste. Za poslanca nebol zvolený, následne krátkodobo pôsobil v ôsmom volebnom období ako asistent poslankyne Národnej rady Viery Leščákovej. Vládou Igora Matoviča bol 1. júla 2020 vymenovaný do funkcie Štátneho tajomníka na Ministerstve kultúry.
Smrť.
Dolinay tragicky zahynul pri dopravnej nehode na ceste medzi Komárnom a Ižou 25. júla 2020, kedy protiidúce auto prešlo náhle pri obchádzaní odstaveného vozidla do protismeru. Pri nehode bola ťažko zranená tiež jeho manželka Zuzana, ktorá bola prevezená vrtuľníkom do Fakultnej nemocnice v Nových Zámkoch. Zuzana svojim zraneniam podľahla 31. júla 2020.
Osobný život.
Dolinay bol ženatý so Zuzanou Dolinayovou Kutlíkovou, asistentkou europoslankyne Jany Žitňanskej v rokoch 20142019. Mali spolu jedného syna.
Vlhko- a kyslomilné brezovo-dubové lesy

Vlhko- a kyslomilné brezovo-dubové lesy alebo Vlhké acidofilné brezové dúbravy sú typom dubových a zmiešaných dubových lesov vyskytujúcich sa na vlhších stanovištiach nížin a pahorkatín. Podľa smernici Európskej únie o biotopoch sú Vlhko- a kyslomilné brezovo-dubové lesy európsky významný biotop s kódom 9190. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.
Vytvára ho najmä dub letný, breza previsnutá a biela, vyskytuje sa tiež dub zimný, topol osikový, primiešava sa aj borovica lesná, typická je krušina jelšová a v podraste bezkolenec trsťovníkovitý.
Výskyt a stav na Slovensku.
Podľa Katalógu biotopov Slovenska ide o mapovaciu jednotku Ls3.6 Vlhko- a kyslomilné brezovo-dubové lesy (klasifikačná jednotka Ls3 Dubové a zmiešané dubové lesy), biotopy Rašeliniskové breziny a boriny (2117100) - časť a Subkontinentálne kyslé lesy dubové (2115100) - časť, je súčasne rovnomenný európsky významný biotop 9190 Vlhko- a kyslomilné brezovo-dubové lesy.
Na Slovensku sa vyskytuje na ploche približne na Borskej nížine a v 16 územiach európskeho významu.
Papierové mestá

Papierové mestá (orig. "Paper Towns") môže byť:
Lipovo-javorové sutinové lesy

Lipovo-javorové sutinové lesy typom lesov vyskytujúcich sa na prudkých svahoch a roklinách od 150. Podľa smernice Európskej únie o biotopoch je to súčasne rovnomenný prioritný európsky významný biotop s kódom 9180. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.
Vytvárajú ho najmä typické lipa malolistá a veľkolistá, jaseň štíhly, javor mliečny a horský. Ďalšie dreviny môžu byť jedľa, smrek i tis, z listnatých druhov hrab, buk i dub zimný. V podraste sú typické druhy bažanka trváca a mesačnica trváca.
Výskyt a stav na Slovensku.
Podľa Katalógu biotopov Slovenska ide o mapovaciu jednotku Ls4 Lipovo-javorové sutinové lesy (formačná skupina Lesy), biotopy Lipovo-javorové lesy (2113100) a Javorové horské lesy (2113200) - menšia časť, je súčasne rovnomenný prioritný európsky významný biotop 9180 Lipovo-javorové sutinové lesy.
Na Slovensku sa vyskytuje na ploche približne a v 141 územiach európskeho významu.
Zoznam starostov Znojma

Toto je zoznam starostov mesta Znojmo (vrátane iných najvyšších predstaviteľov tohto mesta v iných historických obdobiach, ako predsedovia Miestnych národných výborov (MNV) a Mestských národných výborov (MeNV)).
Šimík

Šimík je české a slovenské priezvisko odvodené od mena Šimon. V Česku je najčastejšie je v mestách Ostrava, Frýdek-Místek, Uherské Hradiště a Zlín. Na Slovensku je najviac rozšírené (s výrazným odstupom) v Považskej Bystrici.
Šimka

Šimka je slovenské a české priezvisko odvodené od mena Šimon. Na Slovensku je najčastejšie v obci Diviaky nad Nitricou (okres Prievidza), v Česku v meste Moravské Budějovice.
H2S (radar)

H2S bol radarový navigačný systém používaný Royal Air Force počas druhej svetovej vojny na podporu nočného bombardovania Nemecka a cieľov na okupovanom území. Išlo o výkonný radar pracujúci na, v tom čase, veľmi vysokej frekvencii 3 000 MHz. Radar bol zabudovaný v lietadle a zobrazoval radarovú mapu terénu pred lietadlom. Nebol závislý na žiadnej pozemnej technike, ako iné rádionavigačné systémy používané v tej dobe. Luftwaffe pridelila zariadeniu kódové označenie "Rotterdam".
Princíp fungovania.
Jadro prístroja tvoril medený magnetrón s komplikovaným systémom dutín, ktoré boli vyrobené strojovým obrábaním. Vysielal vysokovýkonné pulzy s výkonom 10 kW a zachytával ich odraz od povrchu. V závislosti na charakteristike povrchu sa menila intenzita odrazeného signálu. Najväčšia bola od zastavaných území, stredná od pevniny a najnižšia od vodných plôch. Spracovaním signálu sa na matnici prístroja zobrazovala mapa povrchu s jasne vystupujúcimi zastavanými oblasťami.
Pokusy o utajenie.
Briti si boli vedomí inovačnej hodnoty nového prístroja a mali obavy, že by ho Nemci pri získaní zo zostreleného lietadla mohli skopírovať a použiť proti nim. V tom čase nemali vedomosti o príliš veľkom zaostávaní nemeckého vývoja na tomto poli. Štandardom bolo, že cenné a tajné prístroje obsahovali malú detonačnú nálož, ktorá v prípade, že hrozilo núdzové pristátie alebo pád lietadla prístroj alebo jeho časti zničila. V prípade prístroja H2S bolo problematické veľké a pevné kovové teleso magnetrónu. Nálož, ktorá by bola dostatočná na jeho deštrukciu, by spôsobila aj deštrukciu trupu lietadla. Preto sa hľadali alternatívne spôsoby: vystrelenie prístroja z lietadla menšou náložou a jeho zničenie druhou, väčšou až mimo lietadla, alebo rozleptanie prístroja kyselinou. Nakoniec sa neujala ani jedna z možností.
Operačné použitie.
Radar sa začal vyrábať pre operačné použitie v druhej polovici roku 1942. V polovici januára 1943 boli radarom vybavené Halifaxy 35. perute a Stirlingy 7. perute RAF, takzvané jednotky "Pathfinder". Prvý krát sa radar H2S použil pri nálete na Hamburg v noci z 30. na 31. januára. Ďalší nálet na Kolín nasledoval v noci z 2. na 3. februára. Následne sa stal spolu so systémom Oboe štandardne používaným navigačným systémom. Dočkal sa aj verzie H2S Mk.III, ktorá pracovala s frekvenciou 9 000 MHz.
Protiopatrenia.
Už počas druhého náletu z 2. na 3. februára bol jeden Stirling s radarom zostrelený a časti prístroja, bez zobrazovacej jednotky, sa dostal do rúk Nemcom. Počas ich výskumu v továrni Telefunken boli zničené náletom z 1. marca na Berlín, ktorý zasiahol aj túto továreň. Zároveň bol v tú istú noc zostrelený Halifax s iným prístrojom H2S, ktorý sa opäť bez zobrazovacej jednotky dostal k Nemcom. Po doplnení prístroja nemeckými dielmi a jeho sprevádzkovaní boli nemeckí technici ohromení pokrokom, aký ich protivníci dosiahli.
Na základe znalosti prístroja začali Nemci vyrábať zameriavací radar Naxos. Najskôr ako doplnok pozemných radarov, od februára 1944 ako Naxos-Z aj do nočných stíhačiek. V apríli 1945 ešte stihli uviesť do prevádzky rušičku Postklystron na ochranu rafinérie v Leune.
H2S

H2S môže byť:
Lauterbach

Lauterbach môže byť:
Zoznam kultúrnych pamiatok v obci Nesvady

Toto je zoznam kultúrnych pamiatok v obci Nesvady v okrese Komárno.
Lauterbach (Hesensko)

Lauterbach je mesto v krajinskom okrese Volgelsberg vládneho obvodu Gießen v Hesensku. Cez mesto tečie rieka Lauter, podľa ktorej vznikol jeho názov.
Lauterbach bol založený v období franského zúčtovania a vyrovnania (roku 400 – 800). Prvýkrát sa spomína v roku 812 v dokumentoch kostola v Schlitz.
Okrem vnútorného mesta Lauterbach (so začlenením Blitzenrodu v roku 1939) sa skladá z mestských častí Allmenrod, Frischborn, Heblos, Maar, Reuters, Rimlos, Rudlos, Sickendorf, Wallenrod a Wernges, ktoré boli pred rokom 1972 samostatnými obcami.
V roku 2009 získalo mesto od spolkovej vlády titul „Ort der Vielfalt“.
Lauter (prítok Schlitz)

Lauter je rieka v spolkovej krajine Hesensko v Nemecku. Má dĺžku 27,9 km a jej povodie má 136,58 km². Pri sútoku s riekou Altefeld v Bad Salzschlirfe vytvára rieku Schlitz.
Tupelo (Mississippi)

Tupelo (anglická výslovnosť ) je mesto v americkom štáte Mississippi. Podľa odhadu z roku 2017 tu žilo 38 114 obyvateľov. Tupelo je siedmym najväčším mestom v Mississippi a je považované za obchodné, priemyselné a kultúrne centrum severného Mississippi. Narodil sa tu napríklad spevák a herec Elvis Presley.
Voľba prezidenta Poľskej republiky v roku 1947

Voľby prezidenta Poľskej republiky v roku 1947 sa konali 5. februára. Bolesław Bierut požiadal o miesto prezidenta štátu pred Zákonodarným sejmom. Schôdzi predsedal maršalek Sejmu Władysław Kowalski. Voľby vyhral Bierut, ktorý v prvom kole získal 94,66 %.
Bukové a jedľovo-bukové kvetnaté lesy

Bukové a jedľovo-bukové kvetnaté lesy sú typom bukových a zmiešaných bukových lesov, ktorý je najbežnejší lesný biotop na Slovensku od Malých Karpát na západe až po Bukovské vrchy na východe, od 300. Podľa smernice Európskej únie o biotopoch je to európsky významný biotop s kódom 9130. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.
Vytvárajú ho typické dreviny buk lesný a jedľa biela, môže byť prítomný aj javor horský. Typické druhy v podraste sú ostrica chlpatá, zubačka žliazkatá a cibuľkonosná a marinka voňavá. V tomto type bukových lesov sa vyskytujú tri endemity Slovenska cyklámen fatranský, prilbica moldavská a kostihoj srdcovolistý.
Výskyt a stav na Slovensku.
Podľa Katalógu biotopov Slovenska ide o mapovaciu jednotku Ls5.1 Bukové a jedľovo-bukové kvetnaté lesy (klasifikačná jednotka Ls5 Bukové a zmiešané bukové lesy), biotopy Bukové a jedľové kvetnaté lesy (2113400) a Bukové kvetnaté lesy podhorské (2113500), je súčasne rovnomenný európsky významný biotop 9130 Bukové a jedľovo-bukové kvetnaté lesy.
Na Slovensku sa vyskytuje na ploche približne .
Zoznam častí seriálu Hlavne, že sa máme radi...

Nasledujúci zoznam je zoznam častí seriálu Hlavne, že sa máme radi...
Voľba prezidenta Poľskej republiky v roku 1989

Voľba prezidenta Poľskej republiky v roku 1989 sa uskutočnila na schôdzi Národného zhromaždenia Poľskej republiky konanej 19. júla 1989. Poslancami parlamentu bol za prezidenta zvolený Wojciech Jaruzelski, ktorý získal 50,28 %.
Prezidentské voľby boli výsledkom dohôd za Okrúhlym stolom. 11. júna 1989 hovorca vlády Jerzy Urban oznámil rozhodnutie Okrúhleho stola poveriť úradom prezidenta vtedajšieho prvého tajomníka Ústredného výboru Poľskej zjednotenej robotníckej strany Wojciecha Jaruzelského.
Gracián

Gracián (iné mená: Gratián, Gratian, ) môže byť:
Barbora Laucká-Vítová

Barbora Laucká-Vítová (* 24. august 1955, Bratislava) je slovenská publicistka a spisovateľka. autorka literatúry faktu a knižiek pre deti.
Životopis.
Detstvo prežila v Bratislave. Pri životnom smerovaní ju ovplyvnila mama, známa novinárka Eva Laucká. Ako štrnásťročná vyhrala celoslovenskú literárnu súťaž na tému maliar Martin Benka. Preto sa po štúdiu na Strednej všeobecnovzdelávacej škole na Vazovovej 38 (neskôr Gymnázium A. Markuša v Bratislave) rozhodla pre štúdium žurnalistiky na Katedre žurnalistiky FFUK v Bratislave, ktoré skončila v roku 1977. Po troch rokoch si doplnila vzdelanie a získala titul PhDr.
Od roku 1977 do roku 1989 pracovala v denníku Práca, neskôr v denníkoch SME – príloha TV OKO, Večerník, v mesačníku Rodina, týždenníku Markíza, v komerčných prílohách Hospodárskych novín a na koniec žurnalistickej kariéry sa venovala lokálnym médiám – tvorila mesačníky Karlovešťan a Dunajská hrádza. V súčasnosti žije v Bratislave, kde vychovala dve deti, a má dve vnúčatá, píše pre portál Viva senior.sk a venuje sa písaniu literatúry.
Tvorba.
Ako prvá slovenská žurnalistka bola po revolúcii služobne v Izraeli, odkiaľ napísala svoje najlepšie reportáže do denníka Práca v roku 1991. Po roku 1989 sa publicisticky začala venovať najmä spoločenským udalostiam. V mnohých slovenských printových médiách založila spoločenskú rubriku. Pre český týždenník Story Haliny Pawlowskej v 90. rokoch pripravovala články zo slovenskej spoločnosti. Ako prvá redaktorka z „hmloviny východu“, ktorá sa dobre vedela dohovoriť po nemecky, začala profesionálne navštevovať viedenský Opernball a z porovnania tejto najprestížnejšej spoločenskej udalosti na svete so spoločenskými podujatiami na Slovensku, najmä s Plesom v opere, napísala svoju prvotinu "Noci v lakovkách" (2008). Potom, čo prestala pracovať v médiách, sa začala intenzívnejšie venovať písaniu kníh – konkrétne literatúre faktu a tvorbe pre deti.
Charita.
Zaslúžila sa o založenie svetového ženského klubu Soroptimist International (SI) na Slovensku. Bola jeho prvá viceprezidentka v období 19951999 (prezidentka Dr. Alžbeta Capková). Prezidentkou SI clubu Bratislava bola v rokoch 20062010.
Licinius

Licinius, celým menom: Valerius Licinianus Licinius (* okolo 265, Dácia/Horná Mézia† 325, Solún) bol rímsky cisár vládnuci v rokoch 308324 v období tetrarchie na Východe. V roku 313 vydal spolu s Konštantínom I. tzv. Milánsky edikt.
Životopis.
Licinius sa narodil do roľníckej rodiny v balkánskom regióne Horná Moesia (Mézia) v dnešnom Srbsku, iné pramene uvádzajú susednú Dáciu. Svoju kariéru započal v armáde, kde dosiahol vysoký post, možno úrad prétorského prefekta. Vďaka známosti s cisárom Galériom sa stal augustom a spravoval územia na Balkáne (nikdy nebol „mladším cisárom“"ceasarom"). Po Galeriovej smrti (311) vládol na Východe ako spoluvládca s Maximinom Daiom (Egypt, Sýria). Po tom, čo sa Maximian Daia pokúsil ovládnuť Malú Áziu a Trákiu (312) vypukla medzi vládcami vojna. V roku 313 Licinius ovládol celý Východ a stal sa spojencom západného cisára Konštantína, ktorý krátko pred tým ovládol celý Západ. Za ženu si vzal Konštantínovu sestru Constantiu (zasnúbení boli už od roku 310). Podobne ako Konštantín aj Licinius prejavil záujem o kresťanstvo a podľa niektorých dobových správ mal aj konvertovať. Spolu s Konštantínom vydal v roku 313 Milánsky edikt, ktorý vyhlásil náboženskú slobodu v krajine.
Prvé problémy vo vzťahoch cisárov vznikli už v roku 314 z dôvodu určenia nástupníctva. Po roku 316 nakoniec konflikty vyústili do otvorenej vojny v ktorej Licinius prehral. Konštantín získal dunajské a ilýrske provincie a jeho synovia Crispus a Konštantín II. boli menovaní za spolucisárov. Licinius si udržal Východ a jeho syn Licinius II. bol takisto prehlásený za spolucisára. Ďalšie problémy nastali po tom, čo Licinius začal verejne vystupovať proti kresťanom a prenasledovať ich. Nová vojna vypukla v roku 322 a zámienkou bol Konštantínov útok proti Gótom pôsobiacim na Liciniovom území. Kresťanský historik Eusebios z Cézarey v diele "Vita Constantini" boj medzi cisármi popisuje ako spor medzi kresťanstvom a pohanstvom. V roku 324 bol Licinius Konštantínom porazený pri Adrianopole a v bitke pri Chrysopole. Konštantín pôvodne Licinia nechal žiť a zosadený cisár sa usadil v Solúne, kde však bol o rok neskôr na Konštantínov popud zavraždený pre sprisahanie.
Peter Hochschorner starší

Peter Hochschorner (* 1952, Bratislava) je slovenský vodnokanoistický tréner a mestský politik.
Športová a trénerská kariéra.
Peter Hochschorner bol aktívny kanoista.
Bol trénerom svojich synov Petra a Pavla Hochschornerovcov počas celej ich vrcholovej kariéry, ktorí pod jeho vedením získali 3 zlaté a 1 bronzovú olympijsku medailu a stali sa viacnásobnými majstrami sveta a Európy vo vodnom slalome. V rokoch 2009 a 2011 bol ocenený ako Tréner roka v ankete Slovenského zväzu kanoistiky na divokej vode a v roku 2017 bol uvedený do siene slávy tohto športového zväzu.
Politická kariéra.
V komunálnych voľbách v roku 2010 kandidoval za poslanca Mestského zastupiteľstva Bratislavy za stranu Zmena zdola, Demokratická únia Slovenska a s 5276 hlasmi sa stal prvým náhradníkom na poslanca vo svojom volebnom obvode.
Potom ako sa v roku 2012 vzdal funkcie poslanca Mestského zastupiteľstva Dušan Čaplovič, ktorý bol vymenovaný za ministra školstva, sa Peter Hochschorner stal poslancom.
Mestským poslancom bol zvolený opäť v roku 2014 - 8193 hlasmi za koalíciu KDS, KDH, NOVA, OKS, OBYČAJNÍ ĽUDIA a nezávislé osobnosti, SMK-MKP, Zmena zdola, DÚ a v roku 2018 - 8048 hlasmi za koalíciu SaS, OĽaNO, KDH, SME RODINA, OKS, NOVA, Zmena zdola, DÚ. Je členom Komisie na ochranu verejného záujmu pri výkone funkcií verejných funkcionárov mestského zastupiteľstva a Komisie pre školstvo, vzdelávanie a šport a členom predstavenstva Bratislavskej organizácie cestovného ruchu.
V roku 2017 bol zvolený za poslanca Bratislavského kraja za koalíciu SaS, OĽaNO, KDH, SMK-MKP, NOVA, OKS, Zmena zdola, DÚ.
Osobný život.
Peter Hochschorner žije v Bratislave - Petržalke.
Jeho manželkou je bývalá kanoistka Gabriela Hochschornerová, rod. Surovičová a majú 3 deti (Eva Rašek-Hochschornerová, Peter Hochschorner, Pavol Hochschorner).
Travis Scott

Jacques Berman Webster II (* 30. apríl 1991, Houston, Texas, Spojené štáty), známy pod umeleckým menom Travis Scott (predtým štylizované ako Travi$ Scott), je americký reper, spevák, skladateľ a hudobný producent. Jeho hudobný štýl je opísaný ako mix tradičného hip hopu, lo-fi a ambient music .
V roku 2012 podpísal nahrávaciu zmluvu s vydavateľstvom Epic Records a v novembri toho istého roku s GOOD Music, ktoré vlastní Kanye West. V roku 2013 podpísal kontrakt s Grand Hustle, vydavateľstvom repera T.I.. Scottov prvý väčší projekt bol mixtape s názvom "Owl Pharaoh" (2013). O rok neskôr vydal druhý mixtape, "Days Before Rodeo." Jeho debutový štúdiový album "Rodeo" (2015) vyšiel po singli „Antidote“. Druhý album s názvom "Birds in the Trap Sing McKnight" (2016) sa stal jeho prvým albumom číslo jeden v americkom rebríčku "Billboard" 200. Nasledujúci rok vyšiel album "Huncho Jack, Jack Huncho" v spolupráci s reperom Quavom pod skupinovým menom Huncho Jack. 
V roku 2018 vyšiel dlho očakávaný album "Astroworld," z ktorého vyšiel jeho prvý singel číslo jeden rebríčka "Billboard" Hot 100 s názvom „Sicko Mode“. Neskôr v roku 2019 Scottovo vydavateľstvo Cactus Jack Records vydalo kompilačný album "JackBoys," ktorý sa stal prvým albumom číslo jeden 2020s rebríčka "Billboard" 200. Do roku 2020 Travis Scott predal vyše 45 miliónov nahrávok v USA. Bol nominovaný na 6 cien Grammy Awards a vyhral "Billboard" Music Award.
Diskografia.
Štúdiové albumy
Spoločné albumy
Mixtapes
Koncertné turné.
Ako hlavný umelec
Ako predskokan
Ústava z 3. mája 1791

Ústava z 3. mája 1791 () bola poľská ústava schválená 3. mája 1791. Ústava regulovala právny poriadok Poľsko-litovskej únie. Ústava sa snažila implementovať účinnejšiu konštitučnú monarchiu, zaviedla politickú rovnosť medzi mešťanmi a šľachtou a roľníkov postavila pod ochranu vlády. Ústava 3. mája 1791 sa považuje za prvú modernú písanú ústavu v Európe a druhú vo svete (po americkej ústave z roku 1787).
Za autorov Ústavy sa považujú kráľ Stanisław August Poniatowski, veľký litovský maršalek Ignacy Potocki, Hugo Kołłątaj a tiež Stanisław Małachowski. Ústava 3. mája rozdeľovala moc na zákonodarnú, výkonnú a súdnu: dvojkomorový sejm schvaľoval zákony, výkonná moc bola v rukách kráľa a Kráľovskej rady, súdnu moc mali nezávislé súdy.
Ústava platila menej ako 19 mesiacov. Poľský Sejm ju 22. novembra 1793 vyhlásil za neplatnú. Druhé a tretie delenie Poľska (1793, 1795) potom ukončilo poľskú suverénnu existenciu až do konca prvej svetovej vojny v roku 1918.
Ľudovít Mikuláš

Ľudovít Mikuláš (* 24. júl 1896, Jelšava† 1. august 1977, Revúca) bol slovenský včelár - výskumník, obuvník, vicestarosta a starosta mesta Jelšava.
Ustálil rámikovú mieru 45x30 cm, uplatňoval vzdušné zimovanie pomocou machu, zimné napájanie v úli, napájanie včiel po prvom prelete slanou vodou, zimovanie bez peľu, apod. Odborné články publikoval v časopise "Včelár" a novinách "Szabad Földmüves". V roku 1973 dostal za osvetovú prácu ocenenie II. Stupeň - Strieborná včela.
Životopis.
Bol synom obuvníka Jána Mikuláša a Rozálie Mikulášovej rod. Berecovej. Otec, matka aj starí rodičia sa narodili v Jelšave, boli slovenskej národnosti. Vychodil šesť tried ľudovej školy v [Jelšave. Po jej ukončení sa pri svojom otcovi vyučil obuvníckemu remeslu a po otcovej smrti prevzal obuvnícku živnosť. Na vojne dosiahol hodnosti čatár. V roku 1921 sa oženil s rodáčkou z Jelšavy, Máriou Kučerovou, s ktorou mal dve deti. Syn Július bol učiteľom a dcéra Eva pokračovala v otcovej záľube a včelám sa venovala až do roku 2005. Počas života sa aktívne zúčastňoval na spoločenskom dianí v meste. Bol pokladníkom a predsedom Slovenského dobrovoľného hasičského zboru v Jelšave a taktiež podpredsedom okresného Slovenského ovocinárskeho spolku v Revúcej, kde sa zaslúžil najmä o vysadenie ovocných stromov popri poľných cestách. Pôsobil tiež vo funkcii zástupcu starostu Jelšavy od roku 1931 do roku 1938, kedy sa dokonca stal starostom. V tejto funkcii zotrval do roku 1945. Zomrel vo veku 81 rokov v Revúcej 1. augusta 1977. Pochovaný je na cintoríne v rodnej Jelšave.
Včelárstvo.
Popri činnosti v spolkoch si našiel záľubu v chove včiel. Včeláriť začal v košoch a neskôr vyvinul nadstavcový úľ na rámikovú mieru. V roku 1923 založil „Krajinský včelársky spolok v Jelšave“, ktorý bol v Revúckom okrese ako prvý. V roku 1927 bol tento spolok zaregistrovaný v SZV v Bratislave. Od roku 1932 bol podpredsedom Gemerskej župy včelárov v Rimavskej Sobote a od roku 1936 sa stal jej predsedom až do roku 1938. V roku 1938 na schôdzi v Prahe bolo prijaté uznesenie, aby sa predišlo užívaniu cukru pre domácnosti, ktorý bol určený pre včely, aby sa tento cukor miešal s denaturovaným liehom. Na tento účel pre celé Slovensko bol poverený práve on.
Po vojne v roku 1946 založil včelnicu na Hrádku pri Jelšave. Tam chodili autobusové zájazdy včelárov na rady a praktické skúsenosti k včelárovi. Do 15. augusta 1976 navštívilo túto včelnicu 28 zájazdov včelárov v počte 1450 z celého Slovenska, 74 včelárov z Maďarska a 51 z Česka. Plánoval napísať knihu, bohužiaľ mu to časovo nevyšlo, keďže v lete robil prednášky, exkurzie a pokusy na svojom včelstve a v zime odpovedal na množstvo dopisov.
Celý svoj život zasvätil práci s včelami, ktoré pre neho boli všetkým. Svoje skúsenosti rozdával prostredníctvom praktických prednášok alebo odborných článkov v tlači.
Song for Denise

„Song for Denise“ je skladba francúzskeho umelca a producenta Mikea Serbeeho. Vyšla v roku 1979 ako súčasť kompilácie "International Songs".
Verzia od Piano Fantasia.
„Song for Denise“ je skladba umelca Piano Fantasia. Produkoval ju Mike Serbee a prvýkrát vyšla ako singel v roku 1985. 
Dňa 19. marca 2012 sa tri verzie stali súčasťou kompilácie "Best of Collector: Piano Fantasia (Le meilleur des années 80)" vydavateľstva Musiques &amp; Solutions.
Vo februári 2020 sa stala zvučkou internetového mému Wide Putin Walking.
Zoznam skladieb.
7" singel.
A: „Song for Denise (Audiophile Dance Mix)“ – 7:00
B: „Song for Denise (Dub Mix Version)“ – 4:00
12" singel.
A: „Song for Denise (Audiophile Dance Mix)“ – 7:00
B1: „Song for Denise (Dub Mix Version)“ – 4:00
B2: „Song for Denise (7" Mix)“ – 3:35
Tony Igy

Anton Aleksandrovič Igumnov (; * 6. jún 1985, Kamensk-Šachtinskij, Rostovská oblasť, ZSSR), známy pod pseudonymom Tony Igy, je ruský umelec elektronickej tanečnej hudby. Je známy vďaka svojmu hitu „Astronomia“, ktorý pôvodne vyšiel v roku 2010. Remix skladby od skupiny Vicetone z roku 2014 sa stal celosvetovým fenoménom v apríli 2020 ako zvučka internetového mému Coffin Dance (Dancing Pallbearers).
Voľby do zastupiteľských orgánov Československa v roku 1960

Voľby do zastupiteľských orgánov Československa v roku 1960 sa konali v nedeľu 12. júna. Boli to v poradí tretie voľby počas komunistického režimu a vlády jednej strany – Komunistickej strany Československa – od Februárového prevratu v roku 1948. Spoločne v rovnaký deň sa konali voľby do Národného zhromaždenia (parlamentu), Slovenskej národnej rady (lokálneho zastupiteľského orgánu v slovenskej časti územia) aj do národných výborov (orgánov miestnej správy). Vo voľbách kandidoval tzv. Národný front Čechov a Slovákov.
Výsledky.
Výsledky volieb, ako o nich informoval oficiálny denník Komunistickej strany Rudé právo v stredu 15. júna 1960:
Voľby do zastupiteľských orgánov Československa v roku 1964

Voľby do zastupiteľských orgánov Československa v roku 1964 sa konali v nedeľu 14. júna. Boli to v poradí štvrté voľby počas komunistického režimu a vlády jednej strany – Komunistickej strany Československa – od Februárového prevratu v roku 1948. Zároveň boli poslednými voľbami uskutočnenými pred Vpádom vojsk Varšavskej zmluvy v roku 1968, následným začiatkom normalizácie a federalizáciou Československa. Spoločne v rovnaký deň sa konali voľby do Národného zhromaždenia (parlamentu), Slovenskej národnej rady (lokálneho zastupiteľského orgánu v slovenskej časti územia), do národných výborov (orgánov miestnej správy), ako aj voľby sudcov okresných súdov. Vo voľbách kandidoval tzv. Národný front Čechov a Slovákov.
Výsledky.
Volebná účasť a počet hlasov pre Národný front, ako o nich informoval oficiálny denník Komunistickej strany Rudé právo v stredu 17. júna 1964:
Krtkovanie (kanalizácia)

Krtkovanie je čistenie domovej a priemyselnej kanalizácie, rozvodov a strešných zvodov elektromechanickými alebo vysokotlakovými prístrojmi. Inštalatéri pri krtkovaní využívajú mechanizmus na čistenie potrubí (hovorovo) krtko. Krtkovanie vo väčšine prípadov zaberie 30 minút.
James McAvoy

James McAvoy (* 21. apríl 1979, Glasgow, Škótsko) je škótsky herec. V roku 2006 sa stal prvým držiteľom ceny BAFTA v kategórii Vychádzajúca hviezda. V roku 2008 bol nominovaný na cenu Zlatý glóbus, v kategórii Najlepší herec v dramatickom filme. 
Životopis.
McAvoy je synom zdravotnej sestry, ktorá pôsobila na psychiatrií a staviteľa. Bol vychovaný ako katolík. Jeho rodičia sa rozviedli keď mal 11 rokov. Kvôli zlému zdravotnému stavu jeho matky, vyrastal McAvoy spoločne s jeho mladšou sestrou u starých rodičov. Od detstva nebol v kontakte so svojím otcom. 
Kariéra.
Jeho prvý film bol "The Near Room" z roku 1995. V roku 2001 si zahral v menej úspešnom filme "Swimming Pool - Der Tod feiert mit", v ktorom hral po boku hercov ako Isla Fisher, Kristen Miller či John Hopkins. 
V roku 2003 sa pripojil k hereckému obsadeniu seriálu "Children of Dune", ktorý mal tri epizódy. V roku 2005 hral vo filmovej adaptácií letopisov Narnie, kde stvárnil postavu fauna Tumnusa, ktorého uväzní ľadová kráľovná (Tilda Swintonová). O rok neskôr, odcestoval do Ugandy, kde hral vo filme "The Last King of Scotland". V rovnakom roku hral tiež v romantickej komédií "Penelope", po boku herečky Christiny Ricciovej.
Neskôr hral tiež vo filmoch ako "Wanted" (2008), The Conspirator (2010), "Filth" (2011) a v roku 2013 hral po boku Jessicy Chastainovej v trojdielnom filme , , .
V roku 2016 prijal postavu Kevina Crumba, vo filme "Split", ktorý je trpí disociatívnou poruchou identity a uniesol tri dievčatá. Film vyšiel v roku 2017. Rolu Crumba si zopakoval aj v pokračovaní filmu, s názvom "Glass", ktorý vyšiel v roku 2019. V rovnakom roku hral tiež vo filme "It: Chapter Two" a rolu prijal pretože je veľkým fanúšikom Stephena Kinga. 
Venuje sa tiež dabingu, napríklad jeho hlas môžeme počuť v originálne animovanej rozprávky "Gnomeo and Juliet" (2008). 
Súkromný život.
Počas natáčania seriálu "Shameless", sa McAvoy spoznal s herečkou Anne-Marie Duff, s ktorou začali počas natáčania chodiť. Svoj vzťah spečatili 11. novembra 2006. Majú spolu syna menom Brendan (* 2010). V máji 2016 sa pár rozviedol.
Zoznam kultúrnych pamiatok v obci Beša (okres Levice)

Toto je zoznam kultúrnych pamiatok v obci Beša v okrese Levice.
Voľby do zastupiteľských orgánov Československa v roku 1976

Voľby do zastupiteľských orgánov Československa v roku 1976 sa konali v piatok a sobotu 22. a 23. októbra. Boli to v poradí šieste voľby počas komunistického režimu a vlády jednej strany – Komunistickej strany Československa – od Februárového prevratu v roku 1948 a druhé voľby od Vpádu vojsk Varšavskej zmluvy a začiatku normalizácie v roku 1968. Spoločne v rovnaký deň sa konali voľby do Snemovne ľudu a Snemovne národov Federálneho zhromaždenia (spoločného parlamentu), do Českej a Slovenskej národnej rady (parlamentov jednotlivých republík federácie) aj do krajských, okresných, mestských, miestnych či obvodných národných výborov (orgánov miestnej samosprávy). Vo voľbách kandidoval tzv. Národný front Čechov a Slovákov.
Výsledky.
Výsledky volieb, ako o nich informoval oficiálny denník Komunistickej strany Rudé právo v pondelok 25. októbra 1976:
Zoznam častí seriálu S.W.A.T. (2017)

Toto je zoznam častí amerického seriálu S.W.A.T.. Seriál mal premiéru 2. novembra 2017 na americkej televíznej stanici CBS. Na Slovensku mal premiéru 22. augusta 2020 na Dajto.
Voľba prezidenta Poľskej republiky v roku 1990

V poľských prezidentských voľbách bol 25. novembra 1990 zvolený Lech Wałęsa, zakladateľ nezávislých odborov Solidarita. V prvom kole sa 2. októbra o funkciu prezidenta uchádzalo 16 kandidátov, z ktorých najviac hlasov získal Lech Wałęsa (39,96 %), poľský podnikateľ z USA Stanisław Tymiński (23,1 %), premiér Tadeusz Mazowiecki (18,08 %) a neskorší premiér Włodzimierz Cimoszewicz (9,21%). Prvé dvaja kandidáti sa 25. novembra stretli v druhom kole. Lech Wałęsa získal 74,25 % a Stanisław Tymiński 25,75 % hlasov. Volebná účasť bola 60,6 % v prvom kole a 53,4 % v druhom kole. Boli to prvé prezidentské voľby v Poľsku, v ktorých za prezidenta hlasovali občania, a nie poslanci, ako to bolo v predchádzajúcich voľbách.
Doterajší prezident Wojciech Jaruzelski bol zvolený parlamentom 19. júla 1989 na základe dohody medzi komunistickým režimom a opozíciou pri Okrúhlom stole. Za opozícii naopak získal funkciu premiéra Tadeusz Mazowiecki, jeden z vodcov odborovej organizácie Solidarita. Wojciechu Jaruzelskému potom bolo skrátené päťročné funkčné obdobie, aby mohli v roku 1990 prebehnúť prvé slobodné a priame voľby.
Výsledky volieb.
Prvé kolo.
Na prvom kole volieb prezidenta dňa 25. novembra 1990 sa zúčastnilo 60,6 % voličov. Do druhého kola postúpili prví dvaja najúspešnejší kandidáti – Lech Wałęsa a Stanisław Tymiński. Poradie podľa získaných hlasov bolo nasledovné:
Druhé kolo.
Na druhom kole volieb prezidenta dňa 9. decembra 1990 sa zúčastnilo 53,39 % voličov. Spolu bolo odovzdaných 14 305 794 platných hlasov, z toho kandidát za organizáciu Solidarita Lech Wałęsa získal 10 622 696 (74,25 %) hlasov, a nezávislý kandidát Stanisław Tymiński získal 3 683 098 (25,75 %) hlasov.
Von der Leyenovej komisia

Von der Leyenovej komisia je úradujúca Európska komisia, ktorej predsedá od 1. decembra 2019 Ursula von der Leyenová. Komisia stavia na prioritách a ambíciách, ktoré boli stanovené v politických usmerneniach a je štrukturovaná s ohľadom na ciele, na základe ktorých bola predsedníčka Ursula von der Leyenová zvolená Európskym parlamentom.
Hlavnými úlohami, ktoré si komisia stanovila sú:
Pri príležitosti predstavenia svojho tímu Ursula von der Leyenová okrem iného povedala: „"Tento tím vypracuje európsky spôsob dosahovania cieľov: sme odhodlaní rezolútne konať v oblasti boja proti zmene klímy, budovať partnerstvo so Spojenými štátmi, zadefinujeme vzťahy s čoraz asertívnejšou Čínou a budeme spoľahlivým susedom, napríklad pre Afriku. Tento tím sa bude musieť postaviť za naše hodnoty a celosvetovo uznávané štandardy. Chcem vytvoriť Komisiu, ktorá bude vedená s odhodlaním, pričom toto odhodlanie musí byť jasne zamerané na najťažšiu problematiku a musí prinášať odpovede. Chcem, aby táto Komisia bola vyvážená, činorodá a moderná. Môj tím si teraz bude musieť získať dôveru Európskeho parlamentu. Moja Komisia bude Komisiou geopolitickou, s jasným odhodlaním realizovať udržateľné politiky. Zároveň chcem, aby Európska únia bola strážkyňou multilateralizmu, pretože všetci dobre vieme, že to, čo nedokážeme urobiť osamote, dokážeme urobiť len spoločným úsilím."“
Kolégium Európskej komisie.
Kolégium Európskej komisie má osem podpredsedov, vrátane vysokého predstaviteľa Únie pre zahraničnú a bezpečnostnú politiku ktorým je Josep Borell. Podpredsedovia sú zodpovední za najvyššie priority uvedené v politických usmerneniach, riadia úsilie v oblasti najdôležitejších hlavných otázok, napríklad Európsky ekologický dohovor, Európa pripravená na digitálny vek, hospodárstvo, ktoré pracuje v prospech ľudí, ochrana nášho európskeho spôsobu života, silnejšia Európa vo svete a nový impulz pre európsku demokraciu. Stredobodom štruktúry kolégia sú samotní komisári ktorí riadia expertízu ktorú poskytujú generálne riaditeľstvá.
Výkonní podpredsedovia.
Majú dvojitú funkciu, sú podpredsedami zodpovední za jednu z troch kľúčových oblastí programu zvolenej predsedníčky Komisie ale majú aj funkciu komisárov.
Komisári.
Predsedníčka Európskej Komisie Ursula von der Leyenová povedala, že chce predsedať kolégiu, ktoré je odhodlané, ktoré chápe Európu a ktoré počúva, čo Európania chcú, aj z tohto dôvodu dala za úlohu všetkým členom kolégia v priebehu prvej polovice svojho mandátu navštíviť každý členský štát aby spoznali nielen hlavné mestá, ale aj navštívili regióny, v ktorých žijú a pracujú občania Európy.
Počas slávnostnej prísahy Ursula von der Leyenová vyhlásila: „(Európa) je poklad, ktorý sme zdedili. Je našou povinnosťou tento poklad zachovať.“
Bahájske spoločenstvo v Slovenskej republike

Bahájske spoločenstvo v Slovenskej republike je jedna z cirkví a náboženských spoločností registrovaných na Slovensku, patriaca pod bahaizmus. Na Ministerstve kultúry SR je spoločenstvo zaregistrované od 19. apríla 2007. Pri Sčítaní obyvateľov, domov a bytov v roku 2021 sa k nemu prihlásilo 311 veriacich. Bahájske společenstvo združuje asi 300 členov, pričom väčšina sú Slováci.
Dejiny.
Bahájske spoločenstvo v Slovenskej republike patrí medzi najmladšie oficiálne registrované náboženské spoločnosti na Slovensku. Na území bývalého Československa bola bahájska viera známa ešte pred vznikom prvej republiky a rozvíjala sa až do roku 1950. Činnosť bahájského spoločenstva sa na území dnešného Slovenska následne obnovila až po roku 1989. Na Ministerstve kultúry SR bolo zaregistrované v apríli 2007. V roku 2014 malo Bahájske spoločenstvo Ministerstvom kultúry SR 256 evidovaných veriacich.
Náboženské obrady.
Baháji nemajú tradičné nedeľné obrady a využívajú vlastný kalendár. Rok má v ňom 19 mesiacov a každý mesiac má svoje vlastné meno a devätnásť dní. Na devätnásty deň prebiehajú slávnosti, bahájci sa na Slovensku v rámci 19. dňa stretávajú ako komunita na náhodne zvolených miestach, väčšinou v domoch veriacich.
Organizácia a zbory.
V roku 2014 malo Bahájske spoločenstvo evidovaných 5 duchovných spoločenstiev. V roku 2020 existovalo 8 aktívnych spoločenstiev bahaizmu – Bratislava, Senec, Stupava, Šaľa, Trenčín, Žilina, Banská Bystrica a Košice. 
Bahaizmus nepozná profesionálnych duchovných, k viere sa má veriaci baháj prepracúvať sám. Na čele spoločenstva stojí volená deväťčlenná Národná duchovná rada bahájov v Slovenskej republike. Spoločenstvo tiež odmieta finančné dary na fungovanie od iných osôb či organizácií ako bahájov.
Ardian Bujupi

Ardian Bujupi (* 27. apríl 1991, Priština, Kosovo) je nemecký spevák a skladateľ, pôvodom z Kosova.
Už keď bol vo veľmi nízkom veku, presťahovala sa celá jeho rodina do Nemecka a žijú tu dodnes. Dostal sa do povedomia v nemecky hovoriacej časti Európy vďaka tomu, že sa v deviatej sérii nemeckej Superstar umiestnil na treťom mieste. Ardian je teraz ako v nemeckých tak aj albánskych nahrávacích spoločnostiach a najviac je známy pre svoje skladby "Andiamo" alebo "Na jena njo"'.
Biografia.
Ardian Bujupi sa narodil v roku 1991 do albánskej rodiny žijúcej v kosovskej Prištine, ktorá bola vtedy súčasťou Socialistickej federatívnej republiky Juhoslávie. Jeho rodina opustila Kosovo z politických dôvodov počas perzekúcie Albáncov, ktorá mala za cieľ vysťahovať obyvateľov albánskej národnosti mimo územia Juhoslávie. Usadili sa v nemeckom meste Heidelberg, kde získal základné vzdelanie. Ardian má dve sestry a svoju hudbu produkuje v nemčine, angličtine a albánčine.
Kariéra.
20112013: Superstar.
Ardian sa rozhodol zúčastniť sa deviatej série nemeckej Superstar a úspešne sa umiestnil na prvých priečkach, vďaka čomu sa dostal do živého vysielania. Trikrát sa dostal do vyraďovacieho kola, ale vždy nakoniec postúpil vďaka podpore a želania publika. Aj keď bol hlavným favoritom na víťaza súťaže, skončil nakoniec na treťom mieste (na druhom mieste bol Pietro Lombardi a prvá sa toho roku umiestnila Sarah Engels).
Pár mesiacov po skončení súťaže Ardian vydal svoj prvý singel „"This is My Time"“ naspievaný v angličtine, ktorý sa stal hitom rádií a sociálnych sietí, keď získal milión zhliadnutí hneď počas prvého týždňa. Následne vydal single „"Rise to the Top"“ a „"I'm Feeling Good"“, ktoré mali rovnaký úspech ako jeho prvý singel.
Na turné začal jazdiť ihneď po vydaní svojich prvých piesní. Najčastejšie koncertoval v Nemecku a Švajčiarsku, ale neskôr sa vydal aj do Kosova a Albánska.
2022súčasnosť: Album.
Ardian bol pozvaný na účasť v albánskej verzii súťaže X Factor, aby tu predstavil svoj singel. Neskôr sa stal veľmi populárny na albánsky hovoriacom území, keď vydal v Kosove a Albánsku singel „"Want U Now"“. Singel bol úspešný, a stal sa jedným z najhranejších letných hitov. V lete potom koncertoval na albánskom pobreží.
V roku 2012 bol vyzvaný k reprezentácii Albánska na Eurovision 2013 vo švédskom Malmö s piesňou „"I çmendur Për ty"“. To bola oficiálne prvá Ardianova pieseň v albánčine. Vystupoval ako prvý a umiestnil sa na jedenástom mieste.